Memories are Made of This

«Memories Are Made of This» er ein amerikansk popsong skriven av Terry Gilkyson, Richard Dehr og Frank Miller i 1955.

Historie
Songen vart først gjeven ut av Mindy Carson med Ray Conniff's Orchestra and The Columbians. Carson sin versjon nådde 53. plassen på Billboard si Topp 100-liste.«The Top 100», Billboard, February 4, 1956. p. 40. Henta 21. juli 2017.

Den mest popuære versjonen av songen vart spelt inn av Dean Martin i 1955.Bronson, Fred (2003). The Billboard Book of Number One Hits. Billboard Books. p. 6. Henta 21. juli 2017. Han vart akkompagnert av The Easy Riders (som bestod av Gilkyson, Dehr og Miller), låtskrivarane. På B-sida til singelen var «Change of Heart» skriven av John Rox.

Versjonen til Martin låg fem veker på toppen av Billboard-lista i 1956, og seks veker på toppen av Billboard-lista «Most Played by Jockeys», fem veker på toppen av «Best Sellers in Stores»-lista og fire veker på toppen av «Most Played in Juke Boxes»-lista.Whitburn, Joel (1987). The Billboard Book of Top 40 Hits. Billboard Publications, Inc. p. 195. Singelen selde til gullplate og vart den største hitten til Martin. Det var den einaste songen hans som gjekk til topps på den britiske singellista, då han toppa New Musical Express-lista 23. februar 1956,Dean Martin - Full Official Chart History, Official Charts Company. Henta 21. juli 2017. og vart verande på toppen i fire veker. Songen nådde òg andreplassen i NederlandDean Martin - Memories Are Made of This, Dutch Charts. Henta 21. juli 2017. og 20. plassen i Flandern.Dean Martin - Memories Are Made of This, Ultratop. Henta 21. juli 2017.

Gale Storm gav ut ein versjon av songen seint i 1955, som nådde 5. plassen på Billboard si «Most Played by Jockeys»-liste, og 16. plassen på «Topp 100».Whitburn, Joel (1987). The Billboard Book of Top 40 Hits. Billboard Publications, Inc. p. 292.

Etter den ungarske revolusjonen i 1956 vart songen omsett og kalla «Honvágy-dal» (Heimlengselssongen) og nytta som uoffisiell hymne for flyktningar verda over. Han vart spelt inn av Ida Boros, og vart eit kulturfenomen og eit protestteikn mot kommuniststyret. 

Songen gjekk inn på lista ein gong til, i 1966 med The Drifters, då dei nådde 48. plassen. Songen vart spelt inn av Anne Murray for albumet Croonin' i 1993. 

Ein tysk versjon av songen heiter «Heimweh» og vart framført av Freddy Quinn med tekst av Ernst Bader og Dieter Rasch. Denne versjonen låg 14 veker på toppen av den tyske singellista og vart den mest suksessrike songen i 1956. Verda over selde han meir enn åtte millionar eksemplar, meir enn versjonen til Dean Martin gjorde.Catherine C. Fraser/Dirk O. Hoffmann: Pop Culture Germany: Media, Arts And Lifestile, 2006, p. 262 

Deana Martin, dotter til Dean Martin, spelte inn «Memories Are Made Of This» i 2006 og gav han ut på debutalbumet Memories Are Made of This (Big Fish Records).

Andre kjende innspelingar
 Dave King (1956)
 Petula Clark (1956)
 Bing Crosby for albumet Songs I Wish I Had Sung the First Time Around (1956).
 Roger Williams (1959. #81)
 Ray Conniff (1960)
 The Everly Brothers (1960)
 Jim Reeves (1963)
 Paul Anka (1963)
 Frank Sinatra (1964)
 Little Richard (1964)
 The Drifters (1966)
 Val Doonican (1967)
 Statler Brothers (1981)
 Fuzz (1983)
 Johnny Cash (1996)
 Deana Martin (2006)

 Tyske versjonar: 
 Erste Allgemeine Verunsicherung  Alk-Parade (1991)
 Element of Crime Heimweh (2004)  filmmusikken The Edukators
 Stephan Remmler und die Schatzsucher  Heimweh (1991)
 ZK, later Die Toten Hosen  Heimweh (1980)
 Freddy Quinn  Heimweh (Dort wo die Blumen blüh'n) (1956)

 Ungarske versjonar
 Ilona Hollós, 1957
 Bojtorján  1984

Kjelder
Denne artikkelen bygger på «Memories are Made of This» frå ,  den 21. juli 2017. 
 oppgav desse kjeldene:

Bakgrunnsstoff


Kategori:Songar frå 1955
Kategori:Songar på toppen av Billboard-lista
Kategori:Nummer-ein-singlar i Tyskland
Kategori:Nummer-ein-singlar i Australia
Kategori:Nummer-ein-singlar i Storbritannia
Kategori:Dean Martin-songar
Kategori:Petula Clark-songar
Kategori:Bing Crosby-songar
Kategori:Hank Snow-songar
Kategori:Mario Lanza-songar
Kategori:The Everly Brothers-songar
Kategori:Ray Conniff-songar
Kategori:Jim Reeves-songar
Kategori:Paul Anka-songar
Kategori:Little Richard-songar
Kategori:The Drifters-songar
Kategori:The Flying Pickets-songar
Kategori:Johnny Cash-songar